»DRAMA ATEIZACIJE« 


Dr Jordan Kuničić 

Čitalac će odmah u svojim mislima povezati ovaj naslov s piscem 
knjige DRAMA ATEIZACIJE — religija, ateizam i odgoj, drom Esadom 
Cimićem (Sarajevo 1971). Dr ćimić krči put promatranju religije 
sa sociološkog gledišta. Pisac se ne zadovoljava površinskim registri¬ 
ranjem. Upadljiv je njegov korjenit zahvat do srčike pitanja. O dobro¬ 
namjernosti da se i ne sumnja. Zbog toga posvećujem knjizi malo duži 
osvrt u ovoj specifično teol^koj reviji. 

Dijalog je u današnjici jasan znak vremena. Ako ćemo taj izraz 
(sznak vremena«) glosirati teološki, reći ćemo da je to volja višeg 
redatelja povijesti. Posredstvom dijaloga otkriva se autentična luđa mi¬ 
sao. To nije dosta. Dijalog nije samo misaona komunikacija, on sam 
postaje neki novi način mišljenja. Dijalog uključuje interakciju. Stvara 
nove socijalne odnose. Postaje novi oblik života. Izdati vrijeme koje 
taj dijalog traži, bio bi delikt, jer i ovo vrijeme želi biti humano. 
Uhvatiti se s vremenom u koštac, značilo bi bezumlje. 

Ovu knjigu stavljam u taj dijalogalni prostor. Čitalac se ne može 
oteti dojmu kako na svakoj stranici, u svakom retku ove studije 
treperi tremolo traganja za novim pristupom problematici religij¬ 
skog fenomena. Pisac nastoji taj fenomen nepristrano i analitički 
osvijetliti. Optika je sociolo.ška. Horizont je Marksova misao. Ne za¬ 
zire ni od pedagoške preokupacije, jer, konačno, sve ide prema nekom 
osvajanju čovjeka u nastojanju da se prodre do srca mladeži koja nosi 
budućnost. 

Prethodni uvjet kojim svaki teist ili vjernik ima pristupiti ovoj stu¬ 
diji jest da se oslobodi supematuralizma. Pod tim izrazom razumi¬ 
jevam uske stavove nekih teista koji kao da čovjeku niječu prirodno 
dostojanstvo. NijeČući čovjeku i prirodi neku zakonitost skrivenu u nji¬ 
ma samima, stvaraju monolitizam, brkaju Božji i ovozemni prostor, svo¬ 
de sve na neki panteizam nadnaravi. Dapače, reduciranjem svih stvorenih 
zakonitosti na jednu zakonitost, i to nadnaravnu, stvaraju antagonizam 
između onoga što je ljudsko i onoga što je božansko. A sve je to za¬ 
preka za ozbiljan i stvaran dijalog s onima koji ne vjeruju u jednog 
Boga. 

* * * 

Promatra li se fenomen religije isključivo sa sociološkog aspekta? 
Taj je feoiomen i previše kompleksan da bi se mogao posve Izolirano 
fiksirati. Pretjerana jednostranost promatranja mogla bi dovesti i do 
jednostranih zaključaka. Dr. ćimić ulijeće i u psihički, etički pa i 
filozofski prostor. Religija se javlja kao neetička, osjećajna, volitivna, 
etička, kulturna, etnička, donekle i nacionalna činjenica, pa je vrlo 
teško suziti njeno promatranje na jedan od tih aspekata. Uostalom, 
čovjek je uvijek sinteza, a religija ga prožima u njegovu integritetu, 
pa je shvatljivo da svako izolirano promatranje religije može biti na 
štetu njenog autentičnog vrednovanja. 

Uočimo filozofski aspekt. Recimo da je Feuerbachova koncepcija 
religije, uzeta materijalno, najbliža klasičnoj koncepciji katoličkih te¬ 
ologa i filozofa. Feuerbach će reći da je religija »izraz zavisnosti«. Ona 
kao subjektivna činjenica tu ovisnost odobrava (str. 62), pa će neki 
zaključiti: »Religija će postojati uvijek, jer je Bog ukorijenjen u čov¬ 
jeku, jer mu je potreban« (str. 78). Stvoritelj nas je zalančio veri¬ 
gama na temelju od njega primljene egzistencije, pa hoćemo li reći 
s Rabindranathom Tagoreom: »Kada su verige bile neslomljive i cijele, 
odjednom sam našao sebe u njihovoj vlasti«? Na toj se ontičkoj ovisno¬ 
sti temelji i religija i religioznost. 

Religija se ne može analizirati bez teološkog aspekta. A teološki 
aspekt pretpostavlja vjeru ili prihvaćanje Objave. Istina, i nevjernik 
može raspravljati o vjerskim istinama, ali ta je rasprava bez unutar¬ 
njeg korelata. Subjektivni je prostor religije bez vjere prazan. Vjera se 
doživljujc. U toj doživljenosti osjećaj također igra znatnu ulogu, kao, 
uostalom, u svakom životnom doživljaju, npr. u ljubavi prema lju¬ 
bljenoj osobi. Zar taj osjećaj nije također neka vrsta prosvjetljenja 
i spoznaje? Odlazna točka i voljne angažiranosti? Ako pak tome as¬ 
pektu priključimo predodređonja ili igru misterija spasenja prema onoj 
Kristovoj »nitko ne može doći k meni ako ga ne privuče Otac koji mc 
posla« (Iv 6,44), pitanje religiozne opcije postaje još veća zagonetka. 

Svakako, prvi obračun s religijom odvija se u svetištu osobne sa¬ 
vjesti, i svijesti. U jednom trenutku čovjek osjeti da je nosilac odgo¬ 
vornosti, osoba. Da se njegova sudbina nalazi najprije u njegovim ru¬ 
kama. Kada čovjek osjeti da je tako gravitacione okrenut prema svo¬ 
joj sudbini, a u isto vrijeme uoči da je ograničen, ovisan, da treba dru¬ 
goga, da je egzistencijalno omeđen i parcijalan, ledičan je skok preko 
vremena i prostora, preko same egzistencije. To je ono što katolička 
teologija izriče izjavom da religija spada na strukturu ljudske naravi, 
jer naravni razum do nje dolazi doumljivanjem ili zaključivanjem. 

Ponovimo: ne samo doumljivanjem i zaključivanjem. Religija se 
uklapa u jedinstvo JASTVA. JA je psihosomatsko jedinstvo, dakle 
uključuje vidljivi-izvanjski i nevidljivi-unutarnji elemenat. Nema je¬ 
dnog bez drugog. Toma iz Akvina će reći: »moja duša to nisam ja«, ja 
sam još nešto. On će također naglasiti da su u religiji unutarnje 
komponente bitne i glavne, izvanjske samo nebitne i drugotne. Me¬ 
đutim. i vanjske su religijske manifestacije (obredi, bogoslužje, sim- 

boli itd.) prirodna ekspanzija unutarnjih misli i osjećaja. Komu to 
nije jasno u međuljudskim odnosima? Duša se zrcali u očima. Iz pu¬ 
nine duše — puna usta. Recimo u tom smislu da simbolički, eklektički i 
kibemetički model izvire iz čovječje imutamjosti ili unutarnje religij¬ 
ske orijentacije. Nemojmo ih utapati u društvo niti ih ispražnjavati 
društvenim ili sociološkim momentima, jer su religijske izvanjske ma¬ 
nifestacije prirodna eksplozija unutarnje religijske opcije (sv. Toma 
II — II q. 81;85). 

Dosta je problematično kada se religija strpava u iracionalni ili 
aracionalni svijet. Geniji čovječanstva orijentirani religijski, od starih 
do najmlađih religijski orijentiranih velikana današnjice, ne tumaraju 
po svi jetu iracionalnosti i aracionalnosti. Oni su svjesni svoga određenja. 
S jedne strane priznaju svoju sposobnost da, prconatrajući stvorove, pu¬ 
tem zaključivanja dođu do Boga. Naučio ih je to sv. Pavao (Rim 1,18 si), 
a sami poznaju i osjećaju istinitost tog naučavanja. S druge strane otvo¬ 
rili su se prema Apsolutnome u potpunoj predanosti vjere. Jer je prije 
svega posluh i predanje, religija je priznanje te prednosti i njeno očito¬ 
vanje na vanjštini. Vjera je čitavom svojom strukturom natprirodna ili 
nadnaravna (po izvoru i motivaciji), ali religija nije. 

Opravdano je govoriti o naravnoj i nadnaravnoj religiji; naravnu 
stičemo samim razumom, a nadnaravna se temelji na prihvaćenim dog¬ 
mama, odnosno na Objavi. Ovo ističem da bismo uočili kako treba raz¬ 
likovati ovu razumsku komponentu od one prihvaćene vjerom. Re¬ 
ligija sakramenata je nadnaravTia, religija prema Bogu-t\x>rcu može 
biti i naravna. Time nam postaje dosta jasno da su neke religije ostale 
u primitivnom stadiju, pa nj.ihove pozicije djeluju »razorno na sa- 
vremenu teološku svijest« (str. 16. u noti). Znam, ima protivnika re¬ 
ligije koji upiru prstom u »zaostale« religije — npr. kult krave — ili 
ukazuju na ono patološko u ljudskoj religiji, ali to ne smije biti. Svim 
je religijama nešto zajedničko, i analizator religijskog problema mora 
slijediti to zajedničko, a ne zaustavljati se na tim više patološkim po¬ 
javama ili oblicima degeneracije. Bitno je da Boga treba priznavati i 
štovati; način je štovanja raznolik i od drugotne važnosti. Nelogično je 
po jednoj religiji prosuđivati sve ostale, ili po monstruoznostima primi¬ 
tivne religije prosuđivati npr. kršćanstvo. 

Naglasimo naravnu fundiranost religijskog fenomena. Ljudi su 
po naravi obdareni dovoljnom umnom snagom da otkriju opstojnost 
Boga, ili Biča koje nadilazi vrijeme i prostor, ograničenost egzisten¬ 
cije. Ljudi po naravi otkrivaju u sebi naravni zakon (Rim 2,9-11; 13,5), 
dakle glas savjesti kao prLsutnost moralnog Zakonodavca. Oni po na¬ 
ravi otkrivaju kako se zahtjevi religije slažu sa zahtjevima čovječje 
punine, recimo: zdravog humanizma. Oni po naravi osjećaju i prizna¬ 
ju potrebu da se predadu višemu od sebe, da se ne začahure u svo¬ 
joj malenkosti, jer bolje je s njime nego bez njega. I čovječanstvo u 
ogromnoj većini (preko 90"«) ispovijeda neku religiju, dakle religija 
je kao glas naravi, uvjerenje čovječanstva. Ona spada u nepisane zakone 
(»nomoi agrafoi«). 

I u istom smjeru se određuje stav prema mišljenju da je religija 
kao neko otuđenje. Ako je religija postulat razumskog zaključivanja 
kod goleme većine čovječanstva, ako ona svojim etičkim z£ihtjevima 
doista oplemenjuje čovječje srce, ako dinamizira volju da se zauzme 
za bližnjega, u jednu riječ: ako religija čovjeka humanizira — kako bi 
bila čovječje otuđenje? Reći ćeš; kada se čovjek pomiri sa svojom 
parcijalnošću, ili kada prestane njegovo otuđenje u horizontali, nestat 
će i religije koja je otuđenje prema vertikali; drugim riječima; kada 
čovjeku bude dobro na zemlji, religija će automatski odumrijeti. 

Smatram da egzaktna znanost ne smije dolaziti do ovakvih izvoda. 
Ta silna dugoročnost odumiranja religije prelazi okvire egzaktnih zna¬ 
nosti. Tvrditi da će religija odumrijeti, i tu tvrdnju bazirati na zna¬ 
nosti. ne čini mi se znanstvenim. Ta se tvrdnja ne može dokazati. Ni¬ 
kakvim putem. To je proroštvo ili nagađanje. Može se doista postavljati 
pitanje da li su upravo obziri prema ONKRAJ snažan poticaj na veću 
čovječju puninu s ove strane, ali ovdje mi se nameće samo jedna 
misao; čovjek bi prestao biti čovjek, biti ograničen i ovisan, kada bi — 
per impossibile — postao neograničen i neovisan. A zar je Iako na¬ 
brojiti o komu i čemu je čovjek ovisan? Zar se ono »patološko« ne 
pojavljuje nekim g\’ozdenim ritmom u svim strukturnim promjenama 
društva? Nije li za čovjeka uvijek zamišljivo otuđenje u dcfektibili- 
tetu koji ga stalno prati, u slabosti i u zloći? Ako je čovjek po naravi 
donekle patogen, ne čini mi se da je znanstveno opravdano proricati 
odumiranje religije na pseudobazi nestajanja osjećaja parcijalnosti 
ili ovisnosti. 

Da li ateizam prisilno zatvara kozmos u njegove granice? Može 
Ii se zamisliti »regularan tok i zakonitost u razvitku svijeta i samoga 
čovjeka« (str, 65) bez Neograničenoga? To je pitanje metafizike. Nije 
shvatljivo kako se na bazi egzaktnih, empirijskih znanosti može o tome 
uopće raspravljati, jer te ideje nadilaze empiriju. Ako je sve u svijetu 
— ukoliko je podložno empiriji — ograničeno, možemo li reći da je 
skup ili cjelina tih stvari net^aničena i vječna? Mi osjećamo u sebi 
glas dobra i zla kao nešto prije nas, iznad nas, i protiv naše »slobode«, 
i znamo da ne odlučujemo ral o dobru i zlu. Ne odlučujemo mi o tome 
što je istina a što je laž. Netko nam je tu dcmarkaciju označio. Istina, 
ponekad se protiv objektivne realnosti u nama budi želja za samo¬ 
stalnošću i samodostatnošću, možda se »blažimo« vičući za tom samo¬ 
stalnošću i samodostatnošću, ali objektivnost nadilazi naše snage. 
Nije nam dovoljna ova ili ona ljepota, mi tražimo ljepotu u nečemu 
što nadilazi svaku pojavu ljepote što nam je nuđa ograničena zemlja 
i prostor. Poziv za Apsolutnim u čovjeku ne šuti. Taj poziv je izazov. 
Ljudi se mogu razilaziti u tome što je istinito, dobro i lijepo, ali se 
slažu u tome da opstoje stvari koje su istinite, dobre i lijepe. Otkud? 
Empirija šuti, ali razum se projicira u transcendenciju. Ako su umne 
kategorije važne za zbivanja u svijetu ili kozmo.su, zbog čega ne bi 
bile važne i za sam svijet i kozmos? Ako je u svijetu istinito da nema 
učinka bez nekog uzroka, ili da se ništa od sebe ne stavlja u gibanje 

i si., zbog čega to ne bi vrijedilo i za čitav svijet i kozmos kao takav? 
Mitovi ograničenog svijeta ne mogu odgovoriti na ta pitanja. Ili ćemo 
priznati Apsolutnoga ili ostati u tami neznanja s obzirom na najviša pi¬ 
tanja: OTKUD? KAMO? KAKO? Ali u zadnjoj liniji sociologija na ta 
pitanja ne može odgovoriti. 


* * 


* 


Nema sumnje da se dr. čimić našao pred teškim zadatkom i s 
tog gledišta što bi i samo kršćanstvo trebalo promatrati u njegovoj vrlo 
različitoj religijskoj evoluciji. Današnji katolik, recimo, ima prije sebe 
fazu religije praroditelja do Mojsija, poslije toga religija ima spe¬ 
cifične uvjete stupanjem Mojsija na pozornicu izraelskog naroda, 
kasnije se kršćanstvo ili Kristova religija razgranala na razne reli¬ 
gije unutar samog kršćanstva; a, govoreći o katoljštvu, ne možemo 
zanijekati da unutar njega danas opstoje dvojbeno autentični stavovi 
pojedinaca. Kako će se ateist orijentirati čitajući razne pisce-teologe? 
A ipak, morao bi konzultirati izvore, doktrmamo autentične, kompe¬ 
tentne, a ne pisce dvojbene vrijednosti. 

Bit ću konkretniji. Drugi vat. koncil naziva Tomu »vođom i uči¬ 
teljem« u teoretskoj teologiji (OT br. 16; GE br. 10). Dr. Cimić na 
sir. 75. formulira neke standardne objekcije ili neka osporavanja, sli¬ 
jedeći pisanje dra Branka Bošnjaka. Razumljivo je da se takve objek¬ 
cije formuliraju. Ako želimo da naučavanje kreće naprijed, odnosno da 
dijalog no bude ponavljanje stereotipnih osporavanja, moramo lizeti 
rješenja na ta klasična osporavanja pa osporavati rješenja a ne za¬ 
starjele Formulacije tih osporavanja. Zbog čega je Bog stvorio svijet? 
Nizašto? Nije Ii bilo bolje da ostane ništa nego svijet kao nešto? Kako 
se uklapa čovjek u taj lanac stvaralačkog procesa? Verziranom teo¬ 
logu, poznavaocu metafizičke teologije, ta osporavanja izgledaju do¬ 
nekle deplasirana. On očekuje da se »napadnu« rješenja na ta klasična 
idejna osporavanja (sv. Toma I P q. 44; 46; 65 itd.). 

Osvrnut ću se na jedan primjer. Boga ateisti smatraju »dtuđuju- 
ćim posrednikom« (str. 105). Stavljaju ga uz bok drugim otuđujućim 
faktorima ovoga svijeta. Znači da Boga promatraju i tretiraju univokno 
sa stvorenim faktorima. Ali to je u očima teologa fatalni promašaj. 
Teolog dobro luči ingerenciju Božju u zbivanja ovoga svijeta pa i u 
samoodređenje čovjekovo od bilo koje ingerencije čovjeka u svijet ili 
nadrugog čovjeka (fizička, psihička, moralna ingerencija, npr. preko 
savjeta, poučavanja, zapovijedi i si.). Teolog će reći da Bog uvjetuje ili 
nekako aktivira nastup svih stvorenih faktora. O njemu ovisi njihov 
nastup, njihovo funkcioniranje, ali svaki funkcionira po zakonima svo¬ 
je naravi. Za nas je važno da će čovjek nastupati u znaku od Boga da¬ 
rovane slobode tako da Bog nikada ne povrijedi to čovječje samoodre¬ 
đenje, nego da se prema njemu odnosi nekako »djevičanski«. A tko 
može zanijekati da je to Bc^ moguće? Ono što pisac u jednoj fusnoti 
(br. 42, str. 106) govori o religiji da je ona u samom vrhu svog razvitka 

simbol slobode, teolog govori o ingerenciji Božjoj u čovječje samo¬ 
određenje. To je vrhunac uzlazne metafizike, koji predočuje Boga kao 
analogni, a ne univokni faktor u interkauzalnom spletu najviših fak¬ 
tora zbivanja. 

Teološko shvaćanje Boga i čovjeka u jednoj akciji ne može prihva¬ 
titi mišljenje da socijalna akcija ukida same korijene religije, jer je 
čini suvišnom (str. 109), bez čega se može živjeti. Da je religijski fe¬ 
nomen nastao jedino iz socijalne čovječje dimenzije, ili da je on pro¬ 
dukt ekonomskih snaga, podlo/,nih promjenama, to bi bilo shvatljivo, 
ali ako religija nastaje ondje gdje nastaju i naše najdublje misli i že¬ 
lje, osjećaji i težnje, teolog će reći da do njenog nestajanja nc može 
doći kao što ne može doći do prestanka čovječjeg umovanja, osjeća¬ 
nja, teženja za Apsolutnim. Čovjek je otvoren »prema gore«. Za teolo 
ga je zatvoreni humanizam ispravam, ali djelomičan, nepotpun, jer 
uskraćuje čovjeku vezu s transcendencijom, bez koje se on osjeća pra¬ 
znim, nezadovoljnim. Zatvorenim humanizmom smatram onaj humani¬ 
zam koji je neosjetljiv za vrednote duha, za projekciju preko vremena 
i prostora, za valoriziranje najviših umnih kategorija, za Boga. 

Uska veza religioznog čovjeka s Bogom, njegovo doživljavanje Bo¬ 
ga potiče ga i na dijalog. Dr. Čimić navodi momente koji potiču vjerni¬ 
ke na dijalc^ (str. 110), ali njih potiče i teološki ili teologalni moment 
aktivne, dinamične ljubavi prema bližnjemu, što sociologu nekako pri¬ 
rodno izmiče, jer on ne računa na motivaciju, on govori o vidljivim či¬ 
njenicama. Ali u tome gledam još jedan razl(^ da za analizu religije 
tražim i teološku dimenziju. To velim barem u vezi s kršćanskom reli¬ 
gijom, u kojoj se čovjek ne može kretati bez nadnaravTiih elementa. 


* * 


* 


U trećem dijelu svoje studije dr. Cimić više govori o primijenje¬ 
noj religiji, naime; o religiji i odgoju. Ne mislim se upuštati u to pita¬ 
nje, jer sam o odgoju raspravio opširno u knjizi KRŠĆANSKA PEDA¬ 
GOGIJA. Zagreb 1970. Opet se govori o onim idejnim momentima protiv 
religijske životne orijentacije koji se provlače kroz čitavu studiju dra Ci- 
mića. »Kamen spoticanja« i opet je osjećaj ovisnosti, pasiviteta i od¬ 
sutnosti realnog humanizma (str. 202-3). 

0 osjećaju ovisnosti već sam nešto rekao. Iz univoknog promatra¬ 
nja Boga prema čovjeku u čovjekovoj aktivnosti slijedi da bi vjerniku 
ili teistu pasivitet bio prirodan. Iz analognog promatranja Božje in¬ 
gerencije u čovjeku slijedi protivan zaključak. Bog nikada ne tretira čo¬ 
vjeka kao pasivni subjekt, nego kao aktivni faktor čovječje životne 
sudbine, čovjek je pozvan da pod ingerencijom Božjom aktivno, samo- 
odgovorno gradi svoju sreću, odnosno nesreću. Pomisao na Boga u 
vjerniku kompletira, stimulira, na viši način motivira angažiranje oko 
uređenja svijeta, za prevlast pravde nad nepravdom, solidarnosti nad ego¬ 
izmom i si. 0 tome sam nešto raspravio i u KDN, Zagreb 1971, uvodni 
brojevi, osobito br. 9. 

Kršćanstvo svoj humanizam smatra realnim. Realna je čovjekova 
ovisnost o Tvorcu; realan je čovjekov prirođeni defektibilitet, njegova 
parcijalnost i nepotpunost; realno je kršćanstvo; realan je ulazaik Bo- 
gočovjeka u povijest svijeta, u sudbinu života; realna je (iako nema¬ 
terijalna) transcendencija i eshatološkc vrednote itd. Nagiašujem da je 
kršćanstvo kao takvo očigledna činjenica. A kršćanstvo nije samo neko 
humano društvo, ni politička stranka, ono posjeduje i nevidljivi, bo¬ 
žanski element, unutarnju regeneraciju, baptizmalnu ontologiju itd. 
Pred smrću ono nastupa u znaku najjasnijeg realizma. Ako ne može 
pristati na to da čovjek bude sebi cilj, to proizlazi iz činjenice čov¬ 
ječje ovisnosti i upućenosti na Apsolutnoga. Ta je upućenost u čovjeka 
realnija od svih realnosti. 

Moglo bi se štogod reći i o moralnoj dimenziji teista i ateista. Nije 
moguće provesti anketu i doći do realnog rezultata u pitanju da li su 
vjernici moralniji od ateista (str. 88). Moralnost nije samo u vanj¬ 
skom nastupu, ona regulira i nutrinu. A tko će prodrijeti u čovječje 
srce? Prema tome, smatram da ankete o tom pitanju neće donijeti 
mnogo koristi. Možda bi se moglo reći i ovako: zar nije očito da je kr¬ 
šćanstvo donijelo u svijet, napose u Europu, elemente humanizacije koji 
se ne opažaju na kontinentima na koje ono nije doprlo? A karitativna 
djelatnost kršćana? Ako je religiozan čovjek kriminalac ili nevalja- 
nac, on nije religiozan, ali ako je human i moralan, onda Je takav 
snagom sve^a poziva, svoje biti, jer kršćanstvo je u svemu nosilac 
humanosti (izvorna nauka u Evanđelju). A što bi bilo od Europe da 
kršćanstvo nije stupilo na njenu pozornicu? 


* 


* * 


Na čemu možemo bazirati dijalog između kršćana i marksista 
u pitanju religije? Možda je baza uska. preuska. U nekim svojim rado¬ 
vima promatrao sam susret kršćana i marksista npr. u pitanju pogleda 
prema budućnosti (CuS, 1969, br. 4, str. 369-379), i općenito sam razmo¬ 
trio mogućnost i granice dijaloga (CuS, 1971, br. 1, str. 21-33), ali mi se 
čini da bi s obzirom na religiju dijalog bio mršav, jer kršćanstvu 
nije dovoljno da se ono prizna kao činjenica, ono traži da se valori¬ 
zira u znaku prošlosti i budućnosti, a ne samo sadašnjosti. 

Marksisti mnogo raspravljaju o religiji. Izriču mnoge sudove i 
osude. Dr. Cimič na str. 78. navodi da više od 60*/o vjernika priznaje 
da ne pozna marksizam. Vjerujem da ne izriče ni sudove. Bila bi za¬ 
nimljiva anketa koja bi ispitivala stavove marksista, u smislu ispiti¬ 
vanja da li oni dovoljno poznaju filozofiju, a da i ne govorim teologiju 
religije, da bi mogli izricati na brzu ruku tolike sudo\’e i donositi to¬ 
like osude na njen račun. 

U svakom slučaju studija dr. Cimića ostat će kao svijetao i jak 
spomenik traganja za istinom. Ono što tako snažno djeluje dok čitamo 
ovu knjigu jest autorovo doktrinamo poštenje. Pisac razlikuje prostor 
nauke, pa joj niječe pravo da niječe Boga, jer to nijekanje nije u 

njenoj valasti (str. 45). Istina je da religiozni ljudi nastoje odgovoriti 
na vječne zagonetke Ijudskt^ smisla, da se ne zadovoljavaju određe¬ 
nim, zatvorenim sistemom (str. 47). Također potpisujemo tvrdnju 
piščevu da je religija nosilac totaliteta, i to ne samo onog negativnog: 
»Ona naznačuje prisustvo onostranog-totalnog naspram ovostranog- 
-parcijalnog« (str. 79). 

Kada bi spomenuti stavovi bili u suglasju s ostalim tvrdnjama 
ateističkih tragalaca o istinitosti religije, dijalog bi imao dosta solidnu 
bazu. Ponekad učenjaci zalutaju u tuđu zemlju. Takav upad i prepad 
ne nosi mnogo slatkih plodova. Možemo Ii reći da gdje učenjaci za¬ 
vršavaju tu filozofi i teolozi počinju? Ne, jer teoretsko ili razumsko 
doumljivanje prodire u sve zakutke bitka, opstojnosti i života. »O, 
kako mučnu zadaću zadade Bog sinovima ljudskim« (Prop 1,13). Ako 
je mučna, njezin je plod vrlo ugodan. 

